Polar Satellite Launch Vehicle

Produsent: ISRO
Land: 
Status: Aktiv
Jomfrutur: 20. september 1993
Antall oppskytninger: 25 (derav 23 vellykkede)

Høyde: 44 m
Diameter: 2,8 m
Vekt:  kg
Antall trinn: 4
Kapasitet (nyttelast):   kg (til lav jordbane)  kg (til solsynkron bane)   kg (til geostasjonær overføringsbane)

Polar Satellite Launch Vehicle (hindi: ध्रुवीय उपग्रह प्रक्षेपण यान, Dhruvīya upagraha prakṣēpaṇa yāna), vanligvis kjent under forkortelsen PSLV, er en indisk bærerakett utviklet og brukt av Indian Space Research Organisation (ISRO). Den ble utviklet for å muliggjøre oppskytning og plassering av Indias Indian Remote Sensing (IRS)-satellitter i solsynkrone baner, en oppgave som for India frem til utviklingen av PSLV, kun var mulig å utføre med hjelp fra Russland. PSLV kan også skyte opp små satellitter i geostasjonære overføringsbaner. Den første PSLV-raketten ble skutt opp 20. september 1993, og hittil har PSLV-raketter skutt opp 64 satellitter og/eller romfartøy (29 indiske og 35 utenlandske satellitter) i forskjellige baner. PSLV ble også brukt til å skyte opp Chandrayaan-1 og Mars Orbiter Mission, Indias første oppdrag til henholdsvis månen og Mars.

Raketten finnes i tre varianter; PSLV (standard), PSLV-CA (Core Alone) og PSLV-XL (større utgave med større kapasitet). I tillegg er to andre varianter med diverse forbedringer, PSLV-HP (High Performance) og PSLV-3S, under utvikling.

Galleri

Referanser

Eksterne lenker 
 
 Om PSLV på ISROs offisielle nettside  (på engelsk) 
 Om PSLV på India in Space (på engelsk)
 Om PSLV på spaceflight101.com (på engelsk) 

Indisk romfart
Romraketter
Introduksjoner i 1993